હાઝીપુર આઈટીઆઈમાં મેકેનિકલના બીજા વર્ષમાં ભણતો મિહિર પટેલ 10મી સપ્ટેમ્બરે પરીક્ષા આપીને પરત આવી રહ્યો હતો ત્યારે તેની બાઈકને ડમ્પરે અડફેટે લીધી હતી. ઘટનાને પગલે મિહિરને માથામાં ગંભીર ઈજા થઈ હતી. તાત્કાલિક ધોરણે મિહિરને સનસાઈન ગ્લોબલ હોસ્પિટલે ખસેડવામાં આવ્યો હતો. જ્યાં 12મી સપ્ટેમ્બરે ડોક્ટરોએ મિહિરને બ્રેનડેડ જાહેર કર્યો હતો. જણાવી દઈએ કે મિહિર પટેલ ઉધનાનો રહેવાસી હતો.